Inundații pe litoral. Stațiuni și localități au fost acoperite de ape în urma ploilor torențiale. Au fost emise și avertizări Cod roșu
Este dezastru pe tot litoralul din cauza inundațiilor. Stațiunea Venus este acoperită de apă în urma ploilor torențiale din ultimele ore. Și Mangalia și Agigea sunt extrem de afectate. Apa a intrat în mai multe clădiri, iar în unele zone a ajuns până la geamul mașinilor. Imagini au fost trimise de telespectatorii Digi24, care ne spun că zeci de mașini și pensiuni sunt în apă. Problemele extrem de mari sunt în tot județul Constanța, iar meteorologii au emis un nou cod roșu de ploi în această dimineață. Avertizarea este valabilă în 11 localități din județul Constanța până la ora 09:00, potrivit ANM.